Bischofshofen
Bischofshofen je grad na sjeveru Austrije od 10,315 stanovnika, koji administrativno podpada pod Okrug Sankt Johann im Pongau.

Geografske karakteristike

Bischofshofen je važno željezničko čvorište na sjeveru Savezne zemlje Salzburg. Grad leži na padinama masiva Hochkönig u dolini rijeke Salzach, 50 km južno od Salzburga.

Historija

Najstarija ljudska staništa pronađena su na planini Götschenberg, a nalazi o proizvodnji bakra na prostorima današnjeg 
Bischofshofena potječu iz druge polovine 4. vijeka pne., iako se on iskapao još od 17. vijeka pne. - ostaci okna na planinama Buchberg i Mitterberg. 
Kult sv. Maksimilijana bio je vjerojatno raširen još od davnih vremena, tako da je samostan sv Maksimilijana osnovao Rupert od Salzburga oko 711./712. on je uništen 820. ali je obnovljen 822. 

Bischofshofen je prvi put dokumentran oko 700. pod imenom Pongo, a pod imenom Bischofshofen tek 1217. 
Ekonomski uzlet grada započeo je 1829. kad je obnovljeno iskapanje bakra i kad je do njega stigla željeznica - 1875. 

Bischofshofen je status grada stekao tek 2000.

Znamenitosti

Najveće zanmenitosti grada su romaničko-gotička parohijska crkva (14. - 15. vijek) s freskama 
koje datiraju s početka 16. vijeka. 
Gotička crkva sv.Marije iz 1457., podignuta na romaničkim temeljima iz 11. vijeka, sa freskam oslikanim oko 1420., romanička crkva sv. Georga sa freskama iz oko 1230. i romanički toranj koji je tokom 13. vijeka bio rezidencija biskupa od Chiemseea.

Privreda

Za ekonomiju grada najznačajnija je metalo-prerađivačka industrija (Liebherr), proizvodnja građevinskih 
strojeva, ljevanje metala, proizvodnja cisterni, proizvodnja izolacijskog stakla uz drvopretrađivačku industriju uglavnom kod Mitterberghüttena. 

Pored grada je 1984. podignuta hidroelektrana snage 16 MW.

Bischofshofen je i turistički centar, pored grada nalazi se spilja -Eiskogelhöhle, a tu se održava i finalno natjecanje u skijaškim skokovima u poznatoj Novogodišnjoj turneji.

Pobratimski gradovi 

, Unterhaching
, Adeje (Tenerife)

Izvori

Vanjske veze 

 Službene stranice Bischofshofena 
 Turističke stranice Bischofshofena 
Gradovi i naselja Okruga Salzburg
Gradovi u Austriji